CELEX: 62009TN0344
Language: sk
Date: 2009-08-31 00:00:00
Title: Vec T-344/09: Žaloba podaná 31. augusta 2009 — Hearst Communications/ÚHVT — Vida Estética (COSMOBELLEZA)

24.10.2009   
            
            
               SK
            
            
               Úradný vestník Európskej únie
            
            
               C 256/34
            
         Žaloba podaná 31. augusta 2009 — Hearst Communications/ÚHVT — Vida Estética (COSMOBELLEZA)
   (Vec T-344/09)
   2009/C 256/61
   Jazyk žaloby: angličtina
   
      Účastníci konania
   
   
      Žalobkyňa: Hearst Communications, Inc. (New York, Spojené štáty) (v zastúpení: A. Nordemann, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník pred odvolacím senátom: Vida Estética, S.L. (Barcelona, Španielsko)
   
      Návrhy žalobkyne
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 4. júna 2009 vo veci R 770/2007-2 a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník pred odvolacím senátom.
   
      Prihlasovaná ochranná známka Spoločenstva: slovná ochranná známka „COSMOBELLEZA“ pre tovary a služby v triedach 35 a 41.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: francúzska ochranná známka „COSMOPOLITAN“ pre tovary v triede 16; medzinárodná ochranná známka „COSMO TEST“ pre tovary a služby v triedach 25, 38 a 41; portugalská ochranná známka „COSMO“ pre služby v triede 41; medzinárodná ochranná známka „COSMOPOLITAN TELEVISION“ pre tovary a služby v triedach 38 a 41; medzinárodná ochranná známka „COSMOPOLITAN“ pre služby v triedach 35 a 39; ochranná známka Spojeného kráľovstva „COSMOPOLITAN“ pre služby v triedach 35 a 39; obrazová ochranná známka Spojeného kráľovstva „THE COSMOPOLITAN SHOW“ pre služby v triedach 35 a 41; ochranná známka Spojeného kráľovstva „COSMO“ pre služby v triedach 35 a 41; ochranná známka Spojeného kráľovstva „COSMOPOLITAN TELEVISION“ pre služby v triedach 38 a 41; írska ochranná známka „COSMOPOLITAN TELEVISION“ pre služby v triedach 38 a 41; všeobecne známe ochranné známky „COSMO“ a „COSMOPOLITAN“ vo všetkých členských štátoch pre tovary a služby v triedach 16, 28 a 41; nezapísané ochranné známky „COSMO“ a „COSMOPOLITAN“ používané vo všetkých členských štátoch pre tovary a služby v triedach 16, 28 a 41, ako aj obchodné mená „COSMO“ a „COSMOPOLITAN“ používané vo všetkých členských štátoch pre tovary a služby v tých istých triedach.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady 207/2009, keď odvolací senát nesprávne rozhodol, že dotknuté ochranné známky nie sú podobné, že dotknuté tovary a služby nie sú podobné, a preto medzi dotknutými ochrannými známkami neexistovala pravdepodobnosť zámeny.